
 Előterjesztés
a Közgyűlés részére
Tisztelt Közgyűlés!

Budapest esetében a főpolgármesterhez rendelt levegőtisztaságvédelmi feladatkört, a szmogriadó tájékoztatási[footnoteRef:1], vagy a korlátozásokkal is járó riasztási fokozatában alkalmazható intézkedéseket a vonatkozó jogszabályok[footnoteRef:2] rögzítik. Ezek a jogszabályok meghatározzák azokat a körülményeket is amelyek teljesülését követően az egyes fokozatok valamelyikét kell elrendelni, ugyanakkor a tájékoztatási fokozat megszüntetésének feltételeit, szempontjait nem határozzák meg. [1:  A tájékoztatási fokozatban elrendelhető intézkedésekről (a lakosság tájékoztatásának szükségességéről és a lakossághoz címzett felkérésekről) a környezet védelmének általános szabályairól szóló 1995. évi LIII. törvény (a továbbiakban: Kvt.) 48. § (6) bekezdés a) és c) pontja, a Korm. rendelet 19. § (2) bekezdése, valamint a 20. § (3) bekezdése, továbbá a Budapest Főváros szmogriadótervéről szóló 69/2008. (XII. 10.) Főv. Kgy. 8. § (2) bekezdése rendelkezik.]  [2:  A főpolgármester hatáskörét és illetékességét a Kvt. 48. § (6) bekezdés, a levegő védelméről szóló 306/2010. (XII. 23.) Korm. rendelet (a továbbiakban: Korm.rend.) 36. § (3) bekezdése, valamint a Budapest Főváros szmogriadótervéről szóló 69/2008. (XII. 10.) Főv. Kgy. rendelet 2/A. § (1) bekezdése határozza meg.] 

A tájékoztatási fokozat célja a figyelemfelhíváson – a települési és társadalmi szinten környezeti szempontból hasznosabb egyéni döntésekre vonatkozó konkrét felhívásokon – túl a településen tartózkodók fokozottabb egészségvédelmének elősegítése, a megfelelő, hiteles tájékoztatás.
A téli időszakban elsősorban a PM10 aeroszol légszennyező anyag[footnoteRef:3] magas szintje miatt kell meghatározott településeken[footnoteRef:4] szmogriadót elrendelni. Az aeroszolok a levegőben előforduló olyan folyékony, illetve szilárd halmazállapotú részecskék, melyeknek mérete a 0,001-100 mikrométer (μm) közötti tartományba esik. Veszélyességük összefüggésben van szemcseméretükkel – a 10 μm-nél kisebb aeroszoloknál (PM10) veszélyesebb hatású azok 2,5 μm-nél is kisebb része, a PM2,5. [3:  Korm.rend. 2. § 33. és 34. pontjai alapján az ú.n.: „szálló por”]  [4:  Korm.rend. 20. § (1) bekezdés alapján, ahol többek között a „folyamatos mérésének feltételei adottak”.] 

A PM2,5 aeroszol légszennyező anyagra vonatkozóan jelenleg sem a vonatkozó EU irányelv, sem az alapján a vonatkozó magyar jogszabály nem állapít meg egy napra vonatkozó követelményt, csak egy évre vonatkozó határértéket (utóbbi 2020. január. 1-jétől 20 µg/m3)[footnoteRef:5]. [5:  A levegőterheltségi szint határértékeiről és a helyhez kötött légszennyező pontforrások kibocsátási határértékeiről szóló 4/2011. (I. 14.) VM rendelet 1. melléklet 1.2.4 pontban lévő táblázat 5. sora.] 

Ugyanakkor az ENSZ Egészségügyi Világszervezete (WHO) a jogalkotók[footnoteRef:6] számára javasolta a PM2,5 napi határértékének 25 µg/m3-ben való meghatározását, ami évente 3-nál több alkalommal nem léphető túl, továbbá javasolta az egy évre vonatkozó követelmény 10 µg/m3-ben való meghatározását is[footnoteRef:7]. [6:  Az EU Bizottsága, illetve a tagállamok számára – Magyarország esetében ez miniszteri hatáskör a Kvt. 89. § (3) bekezdés alapján.]  [7:  Részletesebb ismertetés a 2019 decemberében jóváhagyott 2018. évi környezeti állapotértékelésben: http://einfoszab.budapest.hu/list/fovarosi-kozgyules-nyilvanos-ulesei;id=101416;type=5;parentid=11067;parenttype=2 

A legutóbbi fővárosi szmoghelyzetben a tájékoztatási fokozat került elrendelésére, illetve megszűntetésre.
A 2020. január 10. és 28. közötti főpolgármesteri hatósági eljárás során a szmogriadó tájékoztatási fokozata a fővárosban addig került fenntartásra, ameddig a levegő közzétett[footnoteRef:8] PM2,5 szintje Budapesten jellemzően nem teljesítette a WHO egy napra vonatkozó ajánlását (valamint, ugyanekkor a meteorológiai előrejelzés nem valószínűsítette a helyzet jellemző változását). [8:  A levegő védelméről szóló 306/2010. (XII. 23.) Korm. rendelet 9. § (2a) bekezdés d) pont és (4) - (5) bekezdések szerint.] 

A PM2,5 napi határértékére tett WHO ajánlást – a fővárosban tartózkodók fokozottabb egészségvédelme érdekében – a Fővárosi Önkormányzat további környezetügyi lakossági tájékoztatása során is indokolt akkor alkalmazni, ha a budapesti mérőpontok közzétett egy napi PM2,5 eredményeinek számtani átlaga, vagy mediánja jellemzően meghaladja a vonatkozó WHO ajánlást.
Ez a módszer – a pontosabb helyzetértékelés és a fokozottabb egészségvédelmet jelentő intézkedések lehetősége miatt – alkalmasabb eszköz arra, amire a Fővárosi Közgyűlés korábban már kereste a megoldást – akkor a 127/2019.(02.20.) Főv. KGy. határozat (1. melléklet) szerinti döntéssel kívánta biztosítani a mihamarabbi megfelelő tájékoztatást azokban a helyzetekben, amikor a budapesti légszennyezettség szintje az egyes légszennyező anyagok egészségügyi határértéke és a szmogriadó tájékoztatási fokozatához rendelt értéke között alakult. Az ilyen helyzetekre vonatozó tájékoztatás érdekében a Fővárosi Önkormányzat azóta átmeneti intézkedésként, változatlan tartalommal, sajtóközlemény formájában közzétette a Nemzeti Népegészségügyi Központ (NNK) értékelését.
Mivel a WHO ajánlás alkalmazásával megvalósított legutóbbi főpolgármesteri intézkedés szigorúbb eredményű egészségvédelmet jelentett, mint az NNK által eddig rendszeresen elkészített és közzétett[footnoteRef:9] rövidtávú értékelés, ezért a fentiekben részletezett módszertani változtatással és – a Fővárosi Önkormányzat önként vállalt, közcélú tájékoztatási feladatához – az NNK-val tavaly létrehozott együttműködési megállapodással kapcsolatban megkértük az országos tisztifőorvos véleményét. Az országos tisztifőorvos válaszát az előterjesztés 2. melléklete tartalmazza. [9:  http://oki.antsz.hu ] 

Az első határozati javaslat szerint meghatározott – további hiteles, folyamatos, részben automatizált lakossági – tájékoztatás érdekében indokolttá vált a környezetügyért felelős miniszter által felügyelt honlapon közzétett mérési adatokhoz[footnoteRef:10] való hozzáférés téritésmentes biztosítása, mivel így biztosítható a gyors, ellenörzött, megfelelő adat a Fővárosi Önkormányzat kötelező önkormányzati, értékelési feladatainak[footnoteRef:11] végrehajtásához. [10:  http://www.levegominoseg.hu/automata-merohalozat ]  [11:  Kvt. 46. § (1) bekezdés e) pont; és a 12. § (3) bekezdésre tekintettel] 

Ennek biztosítása érdekében indokolt, hogy a Fővárosi Önkormányzat kezdeményezze a kormányzati szervekkel való megfelelő kapcsolatfelvételt, amelynek eredményeképp a vonatkozó felsőbb szintű jogszabályok módosítása biztosítaná további önkormányzatok számára is a térítésmentes adathozzáfárés lehetőségét.

Javasoljuk, hogy a Fővárosi Önkormányzat továbbá kezdeményezze a Szmogriadó Tárcaközi Bizottság összehívását is, és többek között javasolja annak napirendjére:
· az államigazgatási hatósági (fő)polgármesteri hatáskört központi, kormányzati hatósághoz (az akkori környezetvédelmi felügyelőségekhez, amelynek mai jogutódai a kormányhivatalok) telepíteni, továbbá
· a füstköd-riadó terv elkészítését a környezetügyért felelős miniszter feladataként meghatározni azzal, hogy annak Budapesten jelenleg hatályos korlátozó intézkedései ne enyhüljenek;
· továbbá – mivel a tájékoztatási fokozatban a vonatkozó jogszabályok szerint, illetve az alkalmazandó és meghozott eddigi hatósági intézkedések tartalma a hatósági feladatellátást nem igénylik – indokolt a minél hamarabbi (PM10 légszennyező esetében nem kétnapi késleltetéssel történő), megfelelő, hiteles szakmai tájékoztatási feladatokat az Országos Meteorológiai Szolgálathoz állami, de nem hatósági feladatként[footnoteRef:12] telepíteni. [12:  Az Országos Meteorológiai Szolgálatról szóló 277/2005. (XII. 20.) Korm. rendelet 2. §] 

A Fővárosi Közgyűlés 2017. októberi rendes ülésén – a Budapest Főváros szmogriadótervéről szóló 69/2008. (XII. 10.) Főv. Kgy. rendelet akkori módosításához kapcsolódóan – megtárgyalta a szmoghelyzetekkel kapcsolatos műszaki és jogi körülményeket. Az akkori előterjesztés és annak 2. mellékletében részletesen ismertetett körülmények[footnoteRef:13] továbbra is változatlanul fennállnak, illetve az azóta felmerült újabb műszaki információkat, környezeti adatokat a 2019 decemberében jóváhagyott 2018. évi budapesti környezeti állapotértékelés[footnoteRef:14] levegőminőségről szóló fejezete tartalmazza. [13:  http://einfoszab.budapest.hu/list/fovarosi-kozgyules-nyilvanos-ulesei;id=94582;type=5;parentid=6907;parenttype=2]  [14:  http://einfoszab.budapest.hu/list/fovarosi-kozgyules-nyilvanos-ulesei;id=101416;type=5;parentid=11067;parenttype=2 ] 

A Szmogriadó Tárcaközi Bizottságban tett korábbi fővárosi javaslatokon túl a Fővárosi Önkormányzat még azt megelőzően is kísérletet tett a fővárosi szmoghelyzetek megelőzésére: egy olyan – költségvetési bevételt nem eredményező – környezetvédelmi zónarendszer létrehozásával[footnoteRef:15], amely a kihirdetést követően eredetileg 2009. október 20-án lépett volna hatályba. A forgalommentes övezetek tervezett fokozatos előkészítése, létrehozása érdekében az ilyen övezetek kialakítását biztosító jogszabályi környezet vizsgálatát is a Szmogriadó Tárcaközi Bizottság napirendjére indokolt javasolni. [15:  Budapest Főváros szmogriadótervéről szóló 69/2008. (XII. 10.) Főv. Kgy. 3. §] 


További intézkedésként javasoljuk még a közlekedési tárgyú fővárosi rendeletek környezetvédelmi szempontú felülvizsgálatát is.


Határozati javaslatok
A Fővárosi Közgyűlés úgy dönt, hogy:
1. 
a 127/2019.(02.20.) Főv. KGy. határozatát úgy módosítja, hogy a Budapesten tartózkodók fokozottabb egészségvédelme érdekében a Fővárosi Önkormányzat önként vállalt közcélú tájékoztatási feladataként tájékoztatást ad a Budapest Portálon arról, ha a környezeti levegő Budapesten folyamatosan vizsgált PM2,5 szintje – az Országos Légszennyezettségi Mérőhálózat közzétett adatai alapján – jellemzően meghaladja az ENSZ Egészségügyi Világszervezete egy napi határértékre tett ajánlását (25 µg/m3).
határidő:	folyamatos
felelős:	főpolgármester
2. 
1474/2017.(10.25.) határozata alapján továbbra is indokoltnak tartja a szmoghelyzetekkel kapcsolatos felsőbb szintű jogszabályi környezet felülvizsgálatát a hivatkozott határozathozatalhoz tartozó előterjesztés
2. sz. melléklete szerinti tartalommal – valamint azt kiegészítve a gépjárművek környezetvédelmi tulajdonsága alapján meghatározott forgalmi övezetek kialakítását biztosító jogszabályi környezet megalkotásának javaslatával – és felkéri a Főpolgármestert, hogy kezdeményezze a kisméretű szálló por (PM10) csökkentés ágazatközi intézkedési programjáról szóló 1330/2011. (X. 12.) Korm. határozat F. Horizontális intézkedések fejezet 2. pontja alapján létrehozott Szmogriadó Tárcaközi Bizottság összehívását.
határidő:	döntést követő 30 napon belül
felelős:	főpolgármester
3. 
felkéri a főpolgármester, hogy végeztesse el az egyes közlekedési tárgyú fővárosi közgyűlési rendeletek környezetvédelmi szempontú módosítását és jóváhagyásra terjessze be a Fővárosi Közgyűlés elé.
határidő:	2020. június 30.
felelős:	főpolgármester

Határozathozatal módja: egyszerű szavazattöbbség

Budapest, 2020. február

	
	
	
	
	dr. Dorosz Dávid
főpolgármester-helyettes


	Láttam:

	dr. Számadó Tamás
főjegyző



Mellékletek:
1. A Fővárosi Közgyűlés 127/2019.(02.20.) Főv. KGy. számú határozata
2. Országos Tisztifőorvos véleménye

